Uppsala maja

Uppsala maja on Tartu linna vanim puumaja, see asub Tartu kesklinnas aadressil Jaani 7Uppsala maja koduleht Internet Archive'is (seisuga 31. detsember 2013).

Maja põhiosa valmis 1720. aasta paiku ning jäi õnnekombel puutumata linnas 25. juunil 1775 toimunud tulekahjust, milles hävis suurem osa linnast. Praeguse suuruse sai hoone aastatel 1777–1783. Peamiselt on seda kasutanud käsitöölised, kuid majas on elanud ka Liivimaa kohtusekretär. 19. sajandi alguses asusid hoones üliõpilaste üürikorterid, üürielamuna tarvitati seda veel Nõukogude ajalgi.

Aastatel 1995–1996 renoveeriti hoone Tartu ja Uppsala linna koostöös Uppsala majaks. 28. maist 1996 kuni 2010. aastani täitis see külalistemaja funktsiooni, algselt linnaasutusena ning 2001. aastast OÜna Uppsala Maja, mille viimane juhataja oli Ruta Alakivi.Jüri Saar "Kahjumis Uppsala Maja viskab voodid välja" Postimees, 28.04.2010 Majutuskohana pälvis Uppsala maja 2009. aastal äramärkimise Lonely Planeti reisijuhisCarolyn Bain jt Estonia, Latvia & Lithuania 5a ed, Footscray, Lonely Planet, 2009, lk. 113, ISBN 1741047706. Tänapäeval tegutseb Uppsala majas Tartu Linnavalitsuse avalike suhete osakondTartu linnavalitsuse avalike suhete osakond Tartu linnavalitsuse kodulehel.

Pilte

Viited

Välislingid

 Uppsala maja koduleht Internet Archive'is (seisuga 31. detsember 2013)
 Uppsala maja portaalis Visittartu.com
 Jüri Saar "Kahjumis Uppsala Maja viskab voodid välja" Postimees, 28. aprill 2010

Kategooria:Tartu ehitised
Kategooria:Kesklinn (Tartu)
Kategooria:18. sajand Tartus